Megőrül az internet az ír miniszterelnökről készült fotókért. Nem is csoda, hiszen szinte minden egyes képen ott pózolnak mellette kutyái, akik ráadásul nem is apróságok: Michael D. Higgins két berni pásztor büszke gazdija.
Ahova csak lehet, magával viszi legalább az egyik kutyáját Írország miniszterelnöke, Michael D. Higgins - legyen szó akár a mindennapos üzleti megbeszélésekről, a tisztviselőkkel vagy épp a választópolgárokkal való találkozókról. Akár Írországban, akár külföldön tartózkodik, Síoda és Bród, a két berni pásztor szinte mindig vele tartanak.
Mondanunk se kell, az emberek imádják a két jámbor óriást. Hatalmas mosolyukkal és puha bundájukkal azonnal mindenki szívébe belopják magukat. Mi több: ha a kutyák valamilyen okból nem tartanak gazdájukkal, a találkozó résztvevőinek első kérdése rendszerint az, hogy “Na és a kutyák hol maradnak?”